CELEX: 31983R3549
Language: el
Date: 1983-12-15 00:00:00
Title: Κανονισμός (ΕΟΚ) αριθ. 3549/83 της Επιτροπής της 15ης Δεκεμβρίου 1983 περί παύσεως της αλιείας της ρέγγας από πλοία της Κοινότητας

Avis juridique important

|

31983R3549

Κανονισμός (ΕΟΚ) αριθ. 3549/83 της Επιτροπής της 15ης Δεκεμβρίου 1983 περί παύσεως της αλιείας της ρέγγας από πλοία της Κοινότητας  

Επίσημη Εφημερίδα αριθ. L 354 της 16/12/1983 σ. 0038 - 0038

***** ΚΑΝΟΝΙΣΜΟΣ (ΕΟΚ) αριθ. 3549/83 ΤΗΣ ΕΠΙΤΡΟΠΗΣ  της 15ης Δεκεμβρίου 1983  περί παύσεως της αλιείας της ρέγγας από πλοία της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 623/83 της Συμβουλίου της 15ης Μαρτίου 1983 περί συνάψεως συμφωνίας μεταξύ της Ευρωπαϊκής Οικονομικής Κοινότητας, της Νορβηγίας και της Σουηδίας για το διακανονισμό της αλιείας στο Skagerrak και το Kattegat το 1983 (1), και ιδίως το άρθρο 2,  Εκτιμώντας:  ότι, σύμφωνα με τις διαθέσιμες στην Επιτροπή πληροφορίες, το ποσό των αλιευμάτων ρέγγας στα ύδατα της διαιρέσεως CIEM III α ( Skagerrak και Kattegat) από πλοία της Κοινότητας έχει εξαντλήσει το μερίδιο των TAC που είχε διατεθεί στην Κοινότητα για το 1983·  ότι, με τον κανονισμό (ΕΟΚ) αριθ. 3434/83 της Επιτροπής της 2ας Δεκεμβρίου 1983 περί αλιείας του καλλαρία και της ρέγγας από πλοία με σημαία της Δανίας (2), η αλιεία της ρέγγας από πλοία της Δανίας απαγορεύτηκε στα ύδατα της διαιρέσεως CIEM III α από τις 3 Δεκεμβρίου 1983·  ότι, προκειμένου να τηρηθούν οι υποχρεώσεις που προκύπτουν από τη συμφωνία, είναι αναγκαίο να απαγορευθεί η αλιεία της ρέγγας στο Skagerrak και το Kattegat σε όλα τα πλοία της Κοινότητας·  ότι, ως εκ τούτου, είναι αναγκαίο η Επιτροπή να καθορίσει την ημερομηνία κατά την οποία θα σταματήσει η αλιεία της ρέγγας στα ύδατα της διαιρέσεως CIEM III α από πλοία της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων ρέγγας στα ύδατα της διαιρέσεως CIEM III α από πλοία με σημαία κράτους μέλους ή νηολογημένα σε κράτος μέλος εκτιμάται ότι έχει εξαντλήσει το μερίδιο των TAC που είχε διατεθεί στην Κοινότητα για το 1983.  Απαγορεύεται η αλιεία της ρέγγας στα ύδατα της διαιρέσεως CIEM III α, καθώς επίσης και η παραμονή επάνω στο πλοίο, η μεταφόρτωση από πλοίο σε πλοίο και η εκφόρτωση της ρέγγας που έχει αλιευθεί στη διαίρεση αυτή από πλοία με σημαία κράτους μέλους ή νηολογημένα σε κράτος μέλος από την ημερομηνία ενάρξεως της ισχύος του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 73 της 19. 3. 1983, σ. 1.  (2) ΕΕ αριθ. L 338 της 3. 12. 1983, σ. 24.